Rietumbosnijas Republika
Rietumbosnijas Republika (bosniešu: Republika Zapadna Bosna), arī Rietumbosnijas autonomais apgabals (Autonomna Pokrajina Zapadna Bosna) bija de facto valsts, kas pastāvēja pēc Dienvidslāvijas sabrukuma Bosnijas un Hercegovinas Republikas rietumu daļā, ar galvaspilsētu Velika Kladušā. Autonomija tika iznīcināta 1995. gada augustā Horvātijas armijas un Bosnijas un Hercegovinas armijas 5. korpusa kopīgas militārās operācijas rezultātā.